Gunung Erciyes

Etimologi

Erciyes dahulu dikenal sebagai Argaeus, nama yang berasal dari raja Empayar Makedonia, Argaeus I (678 – 640 SM). Sementara itu, gunung Argaeus yang berada di bulan dinamai dari nama lama gunung ini.

Geologi dan geomorfologi

Erciyes terletak di Wilayah Kayseri, Turki. Kota Kayseri terletak 15 kilometer (9.3 mi)-25 kilometer (16 mi) sebelah utara gunung berapi Erciyes. Kota-kota lain di kawasan ini adalah Talas dan Hacilar, juga berada di utara Erciyes tetapi lebih dekat dengan gunung berapi ini, masing-masing berjarak sekitar 19 kilometer (12 mi) dan 12 kilometer (7.5 mi). Kota Develi, juga terletak dekat dengan gunung ini, tepatnya berada di sebelah selatan gunung berapi. Akses ke area puncak gunung cukup sulit. Para pendaki di zaman dahulu melaporkan bahawa, pemandangan Laut Hitam dan Mediterania dapat dilihat dari puncak gunung.

Iklim dan biologi

Iklim di daerah gunung ini dipengaruhi oleh topografi, hal ini disebabkan oleh Pergunungan Taurus dan Pergunungan Kackar menghalang masuk kelembapan ke Anatolia. Musim panas di sini menghasilkan keadaan yang kering dan panas sementara musim dingin cenderung lembap dan dingin; di Kayseri, suhu musim panas sekitar 19 °C (66 °F) dan suhu musim dinginnya sekitar 0 °C (32 °F). Hujan di Kayseri sebahagian besar terjadi di musim luruh, musim sejuk, dan musim bunga dengan kuantiti hujan mencapai 383 milimeter (15.1 in) per tahun. Di Develi, sebelah selatan Erciyes, suhu maksimumnya sekitar 29.5 °C (85.1 °F) dan suhu minimumnya −5.6 °C (21.9 °F). Perkiraan suhu pada ketinggian 2.700 m sekitar −0.4 °C (31.3 °F), dan kuantiti hujannya adalah 722 milimeter (28.4 in) per tahun. Secara keseluruhan, gunung ini memiliki iklim kebenuaan.
Empat sabuk vegetasi mengelilingi gunung ini, di antaranya adalah boreal, subalpine, alpine, dan subnival. Hingga ketinggian 1.000 – 1.100 m, vegetasi stepa mendominasi. Lebih jauh lagi, di ketinggian antara 1.100 – 2.500 m, terdapat hutan-hutan yang berisikan Juniperus, Populus tremula dan Quercus  yang belum diganggu oleh aktiviti manusia. Pada ketinggian yang lebih tinggi, terdapat padang rumput gunung. Spesies yang ditemukan di sabuk vegetasi gunung ini sangat berbeza dari daerah yang sama di pegunungan Eropah Barat.
Flora yang ada di Erciyes cukup pelbagai. Sejumlah spesies tumbuhan endemik telah dikenalpasti, termasuk di antaranya adalah Astragalus argaeus, Astragalus stenosemioides, Asyneuma trichostegium, Bellardiochloa argaea, Dianthus crinitus argaeus, Festuca cratericola, Festuca woronowii argaea, Hieracium argaeum, Onobrychis argaea, dan Vicia canescens argaea. Tanaman Silene erciyesdaghensis ditemukan di Erciyes dan dinamai berdasarkan nama gunung di mana tanaman ini ditemukan. Ahli geografi Strabo menjelaskan bahawa, pada zaman dahulu, gunung berapi ini berhutan. Sejumlah spesies haiwan endemik dan relik juga dapat ditemukan di Erciyes, serta kaya dengan flora lumut kerak. Aktivitas penggembalaan, pemukiman, dan pelancongan di gunung ini telah mengubah tumbuh-tumbuhan semulajadi gunung itu.

Ancaman dan interaksi manusia

Gunung Erciyes yang merupakan gunung berapi wujud kerana letusannya pada zaman dahulu, tepatnya sebelum pembentukan kubah lava. Letusan seperti ini membahayakan bandar-bandar Kayseri, Hacilar, dan Talas. Leburan ais yang tersisa di gunung berapi boleh menghasilkan lava bahaya; pada tahun 1985 letusan gunung berapi Nevado del Ruiz di Colombia mengakibatkan 20,000 kematian selepas aliran lumpur tersebut.Walaupun tanpa letusan, hujan yang kuat dapat membentuk aliran lumpur di lereng curam gunung berapi yang padat penduduknya.
Kira-kira lima hotel ada di gunung, yang merupakan tapak sukan musim sejuk utama. Pada tahun 2010, 324,221 pelancong melawat gunung Erciyes dan wilayah Kayseri, kebanyakannya adalah dari pelancong domestik.